El 2009, Vassil Lambrinov (violí), juntament amb Oriol Aymat (violoncel) i Xavi de la Iglesia (guitarra, veu, compositor), posaven en marxa una formació singular, pop-folk que bevia de les fonts de la clàssica. Amb la incorporació de Manel Pedrós (bateria) i Manuel Krapovickas (baix elèctric i contrabaix) queda tancada una banda que des del 2012, en què va publicar el primer àlbum, El turista –que incloïa els famosos xiulets de Pa amb oli i sal–, ha viscut un creixement de popularitat exponencial. Avui obren el 34è festival Narciso Yepes (organitzen comú d’Ordino i Fundació Crèdit Andorrà) amb l’ONCA.